CELEX: 31982R1504
Language: el
Date: 1982-06-13 00:00:00
Title: Κανονισμός (EOK) αριθ. 1504/82 τής Επιτροπής τής 13ης Ιουνίου 1982 περί αναστολής τού εκ τών προτέρων καθορισμού τών νομισματικών εξισωτικών ποσών πού εφαρμόζονται στήν Ομοσπονδιακή Δημοκρατία τής Γερμανίας, στή Γαλλία, στήν Ιταλία καί στίς Κάτω Χώρες

Avis juridique important

|

31982R1504

Κανονισμός (EOK) αριθ. 1504/82 τής Επιτροπής τής 13ης Ιουνίου 1982 περί αναστολής τού εκ τών προτέρων καθορισμού τών νομισματικών εξισωτικών ποσών πού εφαρμόζονται στήν Ομοσπονδιακή Δημοκρατία τής Γερμανίας, στή Γαλλία, στήν Ιταλία καί στίς Κάτω Χώρες  

Επίσημη Εφημερίδα αριθ. L 166 της 14/06/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1504/82 ΤΗΣ ΕΠΙΤΡΟΠΗΣ  της 13ης Ιουνίου 1982  περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ομοσπονδιακή Δημοκρατία της Γερμανίας, στη Γαλλία, στην Ιταλία και στις Κάτω Χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2),  τον κανονισμό (ΕΟΚ) αριθ. 1160/82 της Επιτροπής της 14ης Μαΐου 1982 περί καθιερώσεως του εκ των προτέρων καθορισμού των νομισματικών εξισωτικών ποσών (3), και ιδίως το άρθρο 9 παράγραφος 2,  Εκτιμώντας:  ότι, με ισχύ από τις 14 Ιουνίου 1982, τροποποιήθηκαν οι κεντρικές τιμές των διαφόρων νομισμάτων που συμμετέχουν στο Ευρωπαϊκό Νομισματικό Σύστημα· ότι μέχρι τη λήψη αποφάσεως για τα μέτρα που πρέπει να ληφθούν στο γεωργικό τομέα σαν συνέπεια των γεγονότων αυτών, πρέπει, για να αποφευχθεί κάθε κερδοσκοπία, να ανασταλεί ο εκ των προτέρων καθορισμός των ποσών, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 1160/82, για τα Κράτη μέλη για τα οποία είναι δυνατό να προβλεφθούν τροποποιήσεις των ποσών αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται, από τις 14 Ιουνίου 1982, ο εκ των προτέρων καθορισμός των νομισματικών εξισωτικών ποσών που εφαμόζονται στην Ομοσπονδιακή Δημοκρατία της Γερμανίας, στη Γαλλία, στην Ιταλία και στις Κάτω Χώρες.  Άρθρο 2  Ο παρών κανονισμός αρχίζει να ισχύει στις 14 Ιουνίου 1982. Εφαρμόζεται μέχρι τις 16 Ιουνίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.  (3) ΕΕ αριθ. L 134 της 15. 5. 1982, σ. 22.